
2.1. Sabiedrības grupas, kuras tiesiskais regulējums ietekmē, vai varētu ietekmēt
	Iebildums
Ņemot vērā anotācijā norādīto, ka apzaļumošanas projekta īstenotājam samazināsies administratīvais slogs (gan fiziskas personas, gan juridiskas personas), lūdzam veikt administratīvā sloga samazinājuma vērtējumu un atbilstoši vērtējumam veikt administratīvo izmaksu un atbilstības prasību monetāru novērtējumu.

Papildus, Valsts kanceleja vērš uzmanību, ka administratīvo izmaksu izmaiņas ir vērtējamas likumprojekta:
* 1. pantam, kas paredz papildināt Aizsargjoslu likumu (turpmāk - likums) ar 35.1 pantu, kas nosaka pienākumu saņemt saskaņojumu no inženiertīkla īpašnieka par pilsētu un ciemu teritorijā ārējo pazemes inženiertīklu aizsargjoslās koku un krūmu audzēšanu. Saskaņojums ir jauns informācijas sniegšanas pienākums, kas nozīmē, ka personai ir jāiesniedz, piemēram, iesniegums ar plānotās darbības aprakstu saskaņojuma saņemšanai, lai varētu īstenot iecerēto darbību.
* 3. pantam, kas paredz likuma 45. panta pirmās daļas 13. punktu papildināt ar izņēmuma gadījumu, kas samazina to personu loku, kurām nepieciešama rakstveida vienošanās, līdz ar to ir izvērtējams administratīvo izmaksu samazinājums.

Tiesību akta projektiem ir jāvērtē ietekme uz administratīvo slogu un apstiprinoša rezultāta gadījumā jāveic administratīvo izmaksu monetārs novērtējums, saskaņā ar Ministru kabineta 2021. gada 7. septembra noteikumu Nr. 617 “Tiesību akta projekta sākotnējās ietekmes izvērtēšanas kārtība” 15. punktu. 

Lai veiktu administratīvo izmaksu monetāru novērtējumu ir nepieciešams izprast informācijas sniegšanas metodi un veicamās darbības, proti, kā tieši informācija ir sagatavojama un sniedzama (iesnieguma sagatavošanas laiks, papildus iegūstamās informācijas metodes, iesnieguma nosūtīšana - e-pasts, sistēma, vēstule u.c.), pēc kā ir jānoskaidro noteikumos Nr. 617 iekļautās formulas parametru vērtības. 

Lai vienkāršāk būtu veikt aprēķinu, Valsts kanceleja aicina izmantot Vadlīnijās tiesību akta sākotnējās ietekmes novērtēšanai un novērtējuma ziņojuma sagatavošanai vienotajā TAP portālā (pieejamas Ministru kabineta tīmekļvietnē - https://www.mk.gov.lv/lv/media/16905/download?attachment) 22.-25.lp ietvertos norādījumus administratīvo izmaksu monetārā novērtējuma veikšanai. 

Aprēķinu veikšanai lūdzu izmantot Paplašināto standarta izmaksu modeli. Metodiskie materiāli aprēķinu veikšanai pieejami šeit: Metodiskās rokasgrāmatas un apmācības | Ministru kabinets (mk.gov.lv).


 
Piedāvātā redakcija
-
	Diāna Krikščūna (VK)

	2.
	Anotācija (ex-ante)
7. Tiesību akta projekta izpildes nodrošināšana un tās ietekme uz institūcijām
	Priekšlikums
Anotācijā ir norādīts, ka tiesību akta projekta izpildes nodrošināšanā nav iesaistīta neviena institūcija un ka projekts neietekmē institūciju darbību. Vienlaikus noteikumu projektā noteiktas kompetento iestāžu tiesības pieņemt lēmumus un uzraudzīt prasību ievērošanu. Tas nozīmē, ka projekts ietekmē kompetentās iestādes (Valsts vides dienesta) funkciju īstenošanu un var mainīt to uzdevumu apjomu.
Ņemot vērā minēto, lūdzam precizēt anotācijas 7. sadaļu, norādot institūcijas, kas nodrošinās tiesību akta izpildi, kā arī izvērtēt, vai grozījumi ietekmē to funkciju apjomu.

